દારૂ મુદ્દે જો વધુ વાત કરીએ તો બીજી બાજુ આજે છોટા ઉદેપુર જિલ્લાનાં નસવાડીમાં પણ દેશી દારૂ બનાવતાં બુટલેગરો પર પોલીસે તવાઈ બોલાવી છે. નસવાડીમાં અશ્વિન નદીનાં પટ પર ધમધમતી દેશી દારૂની ભઠ્ઠી પર પોલીસે દરોડા હાથ ધર્યા હતાં અને દારૂની ભઠ્ઠી પર તોડફોડ કરીને ઘટનાસ્થળે જ દેશી દારૂનો નાશ કરાયો હતો. પોલીસનાં આ દરોડાને લઈને અન્ય દેશી દારૂ બનાવતા બુટલેગરોમાં પણ ભારે ફફડાટનો માહોલ વ્યાપી ગયો છે.